Entre as funcións do cinetocoro están a ancoraxe dos cromosomas aos microtúbulos do fuso acromático, a verificación destas ancoraxes, a activación do checkpoint da mitose ou punto de control da mitose (un mecanismo de control que atrasa a saída da mitose se se detectan fallos) e a participación na xeración das forzas que propulsan os movementos cromosómicos durante a división celular.\n2.3 Activación do checkpoint da mitose\nEstrutura do cinetocoro en animais[editar | editar a fonte]\nA capa máis profunda do cinetocoro é a lámina interna, que se organiza sobre unha estrutura de cromatina que contén nucleosomas que presentan unha histona especializada (CENP-A, que substitúe á histona H3 máis común nesta zona), proteínas auxiliares e ADN. A organización deste ADN é un dos aspectos máis descoñecidos do cinetocoro de vertebrados. A placa interna aparece como un dominio de heterocromatina discreto ao longo de todo o ciclo celular. Por fóra desta placa aparece a placa externa, composta sobre todo por proteínas. Esta estrutura fórmase na superficie dos cromosomas no momento da rotura da envoltura nuclear. A placa externa dos cinetocoros de vertebrados ten arredor de 20 sitios de ancoraxe para os extremos (+) dos microtúbulos (denominados kMTs, por kinetochore microtubules), entanto que a placa externa dos cinetocoros do lévedo Saccharomyces cerevisiae ten un só sitio de ancoraxe. A zona máis externa do cinetocoro forma unha coroa fibrosa que pode visualizarse por microscopía convencional, mais só en ausencia de microtúbulos. Esta coroa está formada por unha rede dinámica de proteínas residentes e temporais que están implicadas no checkpoint da mitose, na ancoraxe de microtúbulos e na regulación do comportamento destes.\nFotografías de microscopía de fluorescencia, que mostran a localización da proteína endóxena humana Mad1 (un dos compoñentes do checkpoint da mitose, en verde) durante as diferentes fases da mitose. Cenp-B (en vermello) é un marcador do centrómero, e DAPI (en azul) tingue o ADN.\nOs compoñentes dinámicos que cambian de concentración durante a mitose inclén os motores moleculares CENP-E e dineína (ademais dos seus compoñentes diana ZW10 e ROD), e as proteínas do checkpoint da mitose (como Mad1, Mad2, BubR1 e Cdc20). Estas proteínas ensámblanse no cinetocoro en altas concentracións en ausencia de microtúbulos e a súa concentración diminúe a medida que aumenta o número de microtúbulos ancorados ao cinetocoro. Na metafase, os niveis de CENP-E, Bub3 e Bub1 diminúen de 3 a 4 veces con relación aos presentes en cinetocoros no ancorados, e os niveis de dineína/dinactina, Mad1, Mad2 e BubR1 caen >10-100 veces.\nAs proteínas do checkpoint da mitose presentes na placa externa do cinetocoro diminúen a súa concentración cando os microtúbulos se ancoran, pero outros compoñentes como EB1, APC e as proteínas da ruta Ran (RanGap1 e RanBP2) asócianse cos cinetocoros só cando os microtúbulos se ancoran. Isto podería ser parte dun mecanismo do cinetocoro que recoñece o extremo (+) dos microtúbulos, asegura que están ancorados correctamente e regula o seu comportamento dinámico mentres permanecen ancorados.\nFuncións dos cinetocoros[editar | editar a fonte]\nO número de microtúbulos que se unen a un cinetocoro é variable: no lévedo Saccharomyces cerevisiae só se une ao cinetocoro un microtúbulo, pero nos mamíferos superiores a cada cinetocoro se unen entre 15 e 35 microtúbulos. Porén, non todos os microtúbulos do fuso acadan os cinetocoros. Hai microtúbulos que se estenden desde un centrosoma ao outro (dos que depende a lonxitude do fuso) e outros máis curtos que están interdixitados entre os microtúbulos longos. O profesor B. Nicklas, na Universidade de Carolina do Norte, demostrou que se rompemos a unión entre os microtúbulos e os cinetocoros por medio dun raio láser, as cromátides non poden moverse, producíndose unha distribución anormal dos cromosomas. Estes experimentos demostraron tamén que o cinetocoro ten polaridade e que a súa interacción cos microtúbulos dun ou outro centrosoma dependerá da súa orientación. Esta especificidade garante que soamente unha das cromátides se mova cara a cada lado do fuso, asegurando a distribución axeitada do material xenético. Unha das funcións básicas do cinetocoro é, por tanto, a ancoraxe aos microtúbulos do fuso, que é fundamental para realizar unha correcta segregación de cromátides. Se a ancoraxe se produce de forma incorrecta, poden orixinarse erros que xeren aneuploidías, con drásticas consecuencias para a célula. Para evitalo, existen mecanismos de detección e corrección de erros (como o checkpoint de mitose), cuxos compoñentes tamén residen nos cinetocoros. O desprazamento dunha cromátide cara ao centrosoma prodúcese fundamentalmente por despolimerización dos microtúbulos no sitio de unión co cinetocoro. Ditos desprazamentos precisan ademais a xeración de forzas nas que interveñen motores moleculares localizados ígualmente nos cinetocoros.\nAncoraxe dos cromosomas aos microtúbulos do fuso[editar | editar a fonte]\nCaptura de microtúbulos[editar | editar a fonte]\nNo momento en que un microtúbulo se ancora a un cinetocoro, comeza un rápido movemento do cromosoma asociado en dirección ao polo do que procede dito microtúbulo. Este movemento está probablemente mediado pola actividade motora dirixida cara ao extremo (-) da proteína motora dineína citoplásmica, que se encontra moi concentrada nos cinetocoros sen ancorar (revisado por Banks e Heald en 2001). O movemento cara ao polo faise máis lento a medida que os cinetocoros adquiren microtúbulos ancorados a cinetocoros (kMTs) e o movemento pasa a ser dirixido por cambios na lonxitude dos kMTs. A dineína libérase dos cinetocoros a medida que estes adquiren kMTs e, en células en cultivo de mamíferos, é necesaria para a inactivación do checkpoint da mitose, pero non para o aliñamento cromosómico no ecuador do fuso, a adquisición de kMTs ou a anafase A durante a segregación cromosómica. En plantas superiores ou en lévedos non hai evidencias da existencia de dineína, pero outras cinesinas dirixidas cara ao extremo (-) poderían compensar a falta de dineína.\nCélulas en metafase con niveis baixos de CENP-E ao aplicarlles interferencia de ARN (RNAi), que mostran cromosomas non aliñados na placa metafásica (frechas). Estes cromosomas presentan marcaxe para as proteínas do checkpoint da mitosis Mad1/Mad2. Hec1 e CENP-B marcan a rexión centromérica (o cinetocoro), e DAPI é unha tinguidura específica para o ADN.\nEn xeral acéptase amplamente que a fibra de kMTs (o feixe de microtúbulos unidos ao cinetocoro) se forma orixinalmente pola captura de microtúbulos que se polimerizaron nos centrosomas e polos do fuso en células de mamíferos en cultivo. Porén, a polimerización de microtúbulos directamente nos cinetocoros podería tamén contribuír de forma importante. Coñecer a forma na cal a rexión do cinetocoro/centrómero inicia a formación de fibras de kMTs e determinar con con que frecuencia ocorre son cuestións importantes, dado que este mecanismo pode contribuír non só á formación inicial de kMTs, senón tamén a como os cinetocoros corrixen erros na ancoraxe de microtúbulos e regulan o movemento ao longo dos kMTs.\nPapel do complexo Ndc80[editar | editar a fonte]\nUnha vez establecido que a dineína e o CENP-E non son esenciais para a formación dos kMTs, as moléculas responsables da estabilización destes debían de ser outras. Estudos xenéticos pioneiros en lévedos revelaron a importancia do complexo Ndc80 na ancoraxe dos kMTs. En Saccharomyces cerevisiae, o complexo Ndc80 ten catro compoñentes: Ndc80p, Nuf2p, Spc24p e Spc25p. Os mutantes que carecen dalgún dos compoñentes deste complexo presentan perda da conexión cinetocoro-microtúbulo sen mostraren unha perda completa da estrutura do cinetocoro. Porén, os mutantes nos que se perdeu a estrutura do cinetocoro (como os mutantes para Ndc10 en lévedos) presentan deficiencias tanto na conexión cos microtúbulos coma na capacidade de resposta do checkpoint da mitose, posiblemente porque os cinetocoros funcionan como unha plataforma na que se organizan os compoñentes da resposta.\nVerificación das ancoraxes ao fuso[editar | editar a fonte]\nmonotélica: só unha das dúas cromátides se fixa a microtúbulos, o segundo cinetocoro non se ancora; por tanto, non se xera tensión centromérica, co cal se activa o checkpoint da mitose, que atrasa a entrada en anafase e dá tempo a que a célula corrixa o erro. Se non se corrixise, a cromátide non ancorada podería incluirse ao chou en calquera das dúas células fillas, o que xeraría aneuploidía: unha célula filla tería cromosomas de máis e a outra carecería dalgún cromosoma.\nsintélica: as dúas cromátides irmás ancóranse a microtúbulos que proceden do mesmo polo; esta situación tampouco xera tensión centromérica, e tamén se activa o checkpoint da mitose. Se non se corrixe, ambas as cromátides se dirixirán á mesma célula filla, xerando unha situación de aneuploidía.\nmerotélica: polo menos unha cromátide ancórase simultaneamente a microtúbulos xerados por ambos os polos. Esta situación crea tensión centromérica, polo que non activa o checkpoint da mitose. Se non se corrixe, a cromátide unida a ambos os polos simultaneamente permanecerá como un cromosoma atrasado en anafase, e finalmente romperá en dous fragmentos, que se repartirán entre as células fillas, orixinando aneuploidía.\nTanto a configuración monotélica coma a sintélica xeran tensión centromérica e son detectadas polo checkpoint da mitose, pero a configuración merotélica non se detecta por este mecanismo de control. Porén, a maior parte destes erros son detectados e corrixidos antes de que a célula entre en anafase. Un factor chave na corrección de erros de ancoraxe é o complexo pasaxeiro dos cromosomas (chromosomal passenger complex), que inclúe a proteína quinase Aurora B, a súa diana e subunidade activadora INCENP e outras dúas subunidades, Survivina e Borealina/Dasra B (véxase a revisión de Adams e colaboradores de 2001). En células nas que se eliminou a función deste complexo utilizando mutantes dominantes-negativos, RNAi, microinxección de anticorpos ou utilización de drogas selectivas, acumúlanse erros na ancoraxe dos cromosomas. Moitos estudos mostraron que a Aurora B é necesaria para desestabilizar as ancoraxes cinetocoro-microtúbulo incorrectas, de maneira que se favoreza a xeración de conexións anfitélicas. O homólogo da Aurora B en lévedos (Ipl1p) fosforila algunhas proteínas do cinetocoro, como a proteína constitutiva Ndc10p e membros dos complexos Ndc80 e Dam1-DASH-DDD. A fosforilación dos compoñentes do complexo Ndc80 produce a desestabilización das ancoraxes dos kMTs. Propúxose que a localización da Aurora B é importante para a súa función: ao encontrarse na zona interna do cinetocoro (na heterocromatina centromérica), cando se establece tensión centromérica os cinetocoros irmáns afástanse, e a Aurora B non pode acadar os seus substratos, de maneira que os kMTs se estabilizan. É interesante notar que a Aurora B se encontra sobreexpresada frecuentemente en varios tipos de tumores e é na actualidade unha diana para o desenvolvemento de drogas anticancerosas.\nActivación do checkpoint da mitose[editar | editar a fonte]\nO mecanismo que detecta que se formou correctamente o fuso acromático, que todos os cromosomas están asociados a dito fuso de maneira bipolar, e que todos eles se encontran aliñados na placa metafásica é o denominado punto de control da mitose, checkpoint da mitose ou tamén punto de control da ensamblaxe do fuso (abreviado SAC en inglés, Spindle Assembly Checkpoint). Cando algún dos cromosomas, por algunha razón, se atrasa durante o proceso de aliñamento, esta maquinaria orixina unha parada temporal da progresión do ciclo celular: a célula detense, dando tempo a que os mecanismos de reparación resolvan o problema detectado. Se pasado un tempo, o problema non se corrixiu, a célula será encamiñada a un proceso de morte celular, un mecanismo de seguridade para evitar que se produza unha situación de aneuploidía, xeralmente con consecuencias graves para o organismo.\nAs proteínas centroméricas estruturais (como CENP-B), manteñen unha localización estable ao longo de toda a mitose, incluída a telofase, pero os compoñentes do checkpoint da mitose ensámblanse no cinetocoro en altas concentracións en ausencia de microtúbulos e a súa concentración diminúe a medida que aumenta o número de microtúbulos ancorados ao cinetocoro. Na metafase, os niveis de CENP-E, Bub3 e Bub1 diminúen de 3 a 4 veces comparados cos presentes en cinetocoros non ancorados, entanto que os niveis de dineína/dinactina, Mad1, Mad2 e BubR1 caen >10-100 veces. Por tanto na metafase, cando todos os cromosomas están reunidos na placa metafásica, libéranse as proteínas do checkpoint. A desaparición das proteínas do checkpoint dos cinetocoros marca o momento en que os cromosomas atinguiron a placa metafásica e se encontran en tensión bipolar. É entón cando as proteínas do checkpoint que se unen e inhiben Cdc20 (Mad1-Mad2 e BubR1), liberan o Cdc20, permitindo a activación do APC/CCdc20, que dispara a separación das cromátides irmás e consecuentemente o inicio da anafase.\nVarios estudos indican que o complexo Ndc80 intervén na regulación da asociación estable de Mad1-Mad2 e dineína cos cinetocoros. Porén, as proteínas asociadas co cinetocoro CENP-A, CENP-C, CENP-E, CENP-H e BubR1 son independentes de Ndc80/Hec1. A prolongada parada en prometafase que se observa en células con niveis reducidos de Ndc80/Hec1 depende de Mad2, aínda que estas células presentan baixos niveis de Mad1, Mad2 e dineína nos cinetocoros (<10-15% comparados cos cinetocoros non ancorados). Porén, se ademais de Ndc80/Hec1 se diminúen os niveis de Nuf2, ocorre que Mad1 e Mad2 desaparecen completamente dos cinetocoros e o checkpoint inactívase.\nCuriosamente, Orc2 (unha proteína do complexo de recoñecemento de orixe ou ORC implicada na iniciación da replicación do ADN durante a fase S) tamén se localiza nos cinetocoros durante a mitose en células humanas; en concordancia con esta localización, algúns estudos indican que Orc2 en lévedos está implicada na cohesión de cromátides irmás, e a súa eliminación celular provoca a activación do checkpoint da mitose. Tamén se detectou que outros compoñentes do complexo ORC (como orc5 en S. pombe) participan na cohesión. Porén, a ruta molecular na que interveñen as proteínas ORC parece ser aditiva á ruta das cohesinas e descoñécese na súa maior parte.\nXeración das forzas que impulsan os movementos cromosómicos[editar | editar a fonte]\nCheckpoint da mitose\nTraído desde "https://gl.wikipedia.org/w/index.php?title=Cinetocoro&oldid=5552245"


O Goberno aparca a reforma do Rexistro Civil ata 2017\nREXISTRO CIVIL. NON Á PRIVATIZACIÓN!\nA Lei do Rexistro Civil non entrará en vigor ata o 30 de xuño de 2017, dous anos despois do último prazo previsto. Todos os grupos parlamentarios adheriranse ás dúas emendas presentadas polo PP. Tamén se anula a polémica plataforma informática única para todos os rexistros, pero mantense a garantía de gratuidade dos trámites.\nA reforma do Rexistro Civil quedou aparcada ata xuño de 2017. O Congreso prorroga dous anos a entrada en vigor da Lei 20/2011 que ordena a desjudialización do Rexistro Civil.\nO acordo produciuse despois de que o ministro de Xustiza, Rafael Catalá, renunciase a traspasar os Rexistros Civís aos rexistradores da propiedade e mercantís co fin de buscar unha "reforma pactada e consensuada" coas partes implicadas e os grupos políticos.\nA falta de consenso sobre a cuestión e as reticencias dos profesionais convenceron a Catalá de que non era o momento nin o modo de facer o cambio.\nPara facer posible esa "vacatio legis" (período que transcorre dende a publicación dunha norma ata que esta entra en vigor) de dous anos, o PP emendou a reforma do Rexistro Civil derrogando as leis vinculadas ao traspaso da xestión a través de dúas emendas.\nOs partidos políticos teñen agora por diante un período de negociación de 25 meses nos que todas as partes implicadas teñen que encontrar un novo modelo de Rexistro Civil que conte co consenso xeral.\nQueda aparcada, polo tanto, a pretensión do Ministerio de Xustiza de encomendar a xestión dos Rexistros Civís ao corpo de rexistradores, unha iniciativa posta en marcha polo anterior titular da carteira, Alberto Ruiz Gallardón.\nA decisión concrétase en dúas emendas. Na primeira, referida ao Real Decreto que asignaba a xestión dos rexistros civís aos rexistradores mercantís, á Lei de validación do anterior decreto en igual sentido, dise que quedan derrogadas cantas normas se opoñan aos previsto na presente lei".\nNa segunda emenda, o Partido Popular fixa o 30 de xuño de 2017 como a data de entrada en vigor da lei aprobada en 2011 polo Goberno do PSOE, que obriga a desxudialización dos rexistros en vez do 15 de xullo próximo, como establecía no plan inicial do Goberno.\nNon obstante, os plans do Executivo de rexistrar os nacementos e mortes dende o hospital seguen adiante, aínda que a súa entrada en vigor amplíase ao 15 de outubro.\nEsta novidade non tiña data de entrada en vigor xa que se vinculaba á entrada en vigor da Reforma do Rexistro Civil.\n< br /> Publicado ou 14/05/2015 en www.confilegal.com


Acción feminista sobre caso na Univ. de Vigo\nCreated: Martes, 26 Xaneiro 2016 12:04\nDeben ser as traballadoras e os traballadores denunciantes as/os que deben seguir loitando para poñer en valor a importancia xurídica do I Plan de Igualdade da Universidade de Vigo ou da Lei Orgánica de Igualdade 3/2007.\nA nova lei de acuicultura condena á desaparición á Galiza mariñeira\nCreated: Xoves, 14 Xaneiro 2016 11:41\nA Xunta pretende entregar o litoral e as augas interiores galegas ás multinacionais da acuicultura.\nNeira Vilas, o corazón dun século\nCreated: Venres, 27 Novembro 2015 16:08\nXosé Neira Vilas faleceu esta mañá en Gres. Autor da novela máis vendida na historia da literatura galega, escritor fecundo e sobranceiro activista da cultura, cruzou o S.XX e os primeiros relanzos do S.XXI ofrecéndonos, ao seu paso, a crónica dunha parte fundamental da nosa historia recente: a do mundo do agro e a emigración.\nCarlos Oroza, un galego rebelde e radical\nCreated: Domingo, 22 Novembro 2015 20:04\nCarlos Oroza morreu en Vigo esta noite. Naceu en Viveiro en 1929 e viviu toda a súa vida dacabalo de moitas patrias da poesía. Foi, é, un grande poeta dos nosos tempos.\nDe novo o feminicidio. Por que nos seguen matando?\nCreated: Domingo, 25 Outubro 2015 21:32\nDesta vez foi Conchi, unha muller alegre, a quinta en Galiza –e a 39 no Estado Español– no que vai de ano. Unha vez máis indignación, rabia e sentimento de impotencia. Paremos a reflexionar, porque tod@s somos culpables.\nContra a sulfatación con glifosato\nCreated: Xoves, 15 Outubro 2015 12:00\nÉ unha práctica habitual que as zonas próximas a vieiros (sexan de titularidade municipal, deputacións ou estatais) sexan tratadas para a eliminación da vexetación mediante un sulfato sistémico que ten como compoñente principal o glifosato, desenvolvido por Monsanto e comercializado co nome de “Rondup”. Úsase tamén en parques e outras zonas de uso público onde se queira manter controlada a vexetación silvestre.\nA catástrofe do Prestige ou a inutilidade do Estado español\nCreated: Xoves, 08 Outubro 2015 10:33\nA indemnización que a petroleira BP pagará polo verquido do Golfo de México en 2010 contrasta coa absoluta incapacidade demostrada polo Estado español logo da catástrofe do Prestige en 2002.


A Lareira Máxica: ** As maravillas de Galicia: Combarro\nAli gravouse unha peli de terror, Dagon la secta del mar....Foi más fermoso do que é, agora máis ben é moi pintoresco. Saúdos e apertas\nCombarro, o mar, os canizos. É unha bonita zona, lástima que non se aprecio o bonito que é nas épocas de turísmo masivo.\nQuizá é unha perfección relativa, xa que cando fun eran festas, no verán, e estaba tan cheo que non disfrutei da preciosidade do pobo. Non se sinte igual.\nImaxino, que debe ser precioso no outono, ou no inverno, a soidade combinada con mar e canizos. Percibir, sentir o enxebre da nosa terra.\nSonia: No inverno respirase un pobo moi armonioso, mais enxebre. No verán ven moita xente de fora que como en todos os sitios onde hai moita xente, resulta un tanto agobiante. Sobre todo por que non é doado pasear polas suas estreitas ruas si están ateigadas de xente. Actualmente Combarro coidou moito os seus edificios. Restaurou moitos deles e os baixos de adicaronse á explotacións de negocios turisticos. Esto fixo que o enxebre da vila, desaparecese bastante. Ainda así, é das vilas que mais gostan ós turistas cando chegan ás Rias Baixas. Convidovos a percorrer esta pequeña aldea, na tempada baixa. Así respiradedes un pobo mariñeiro mais "típico".


O goberno de Barreiros traslada ao secretario xeral de transportes, mobilidade e axenda urbana do Estado ás necesidades do concello | Concello de Barreiros\nO secretario xeral de transportes, mobilidade e axenda urbana foi recibido no consistorio barreirense a media mañá e a continuación desprazouse ata o xacemento arqueolóxico da Roda, na parroquia de Santiago de Reinante; onde o goberno municipal lle amosou in situ o estado do mesmo e lle trasladou a necesidade de actuación para a súa consolidación e protección.\nA visita de Sergio Vázquez Torrón a Barreiros, tras recibir hai uns meses no Ministerio á alcaldesa, Ana Ermida e á segunda tenente de alcaldesa, Carmen Veiga, vén a ratificar o compromiso adquirido tras a xuntanza en Madrid a respecto dos temas trasladados.\nSegundo trasladou Ana Ermida “o proxecto de protección e consolidación da Roda é fundamental para poñer en valor o patrimonio arqueolóxico no noso concello e dese xeito poder avanzar na promoción do territorio desde unha visión respectuosa co medio e o propio patrimonio.”\nAs depuradoras en San Miguel e Reinante.\nOutra das cuestións que o goberno municipal presentou ante Vázquez Torrón é a necesidade de contar con un sistema de depuración de augas residuais nas parroquias de San Miguel e Reinante que eviten os verquidos á praia de Arealonga, que sufre unha importante degradación desde hai anos e que constitúe a “porta de entrada ao noso municipio desde o lado de Ribadeo, nunha zona especialmente delicada medioambientalmente.”\nSobre esta cuestión, fixéronlle chegar a proposta de sistema de depuración alternativo que o goberno municipal tamén presentou ante Augas de Galicia para o seu análise e validación, xa que suporía unha importante rebaixa no prezo de execución e o finanzamento por parte dunha administración como a estatal podería ser moito máis asumible.\nEnlace ao polígono de Barreiros.\nTamén aproveitaron a visita para insistir na necesidade de que, nas futuras obras de execución da autovía A-74 no enlace coa A-8 se contemple un enlace directo ao polígono barreirense, ao atoparse a escasos metros do previsto e ser “unha obra clave para dotar ao polígono de mellores accesos e facilitar dese xeito a incorporación de novas empresas ao mesmo.”\nVázquez Torrón reiterou o compromiso do goberno do Estado coas necesidades do Concello de Barreiros e comprometeuse a traballar na consecución das demandas trasladadas desde o executivo local.


O PP de Xermade insiste en reclamar "bonificacións no IBI para as edificacións agrogandeiras en solo rústico" - Xornal de Lugo " />\nPPIBIConcello de XermadeBonificación fiscalEdificacións de uso agrogandeirosolo ruralsolo rústico\nO Grupo Municipal do PP de Xermade leva a pleno, unha vez máis, a elaboración e aprobación dunha modificación da ordenanza municipal do Imposto de Bens Inmobles (IBI) que recolla a bonificación na cota íntegra deste tributo ás edificacións de uso agrogandeiro e do sector primario en solo rústico. Con esta proposta que defenden os populares “unificaríanse os criterios de bonificación” co obxectivo de que “os titulares de edificacións en solo rústico teñan os mesmos beneficios e tratamento que aquelas instaladas no solo clasificado como núcleo rural”.\nO voceiro dos populares, Antonio Riveira, recorda que “xa foi aprobada por unanimidade na sesión ordinaria do 14 de abril de 2016 unha moción do Partido Popular que recollía este mesmo acordo” despois de que os veciños do Concello de Xermade recibiran a comunicación dun procedemento de regularización catastral que procedía a dar de alta todo tipo de edificacións que non constaban nesa situación, entre elas as de uso agrario.\nDende aquela, sinala o popular que “pasaron máis de 3 anos e medio e o Goberno local do PSOE non tomou ningunha medida a este respecto: nin levar a pleno ningunha ordenanza que recollera o aprobado no pleno nin aplicar calquera outra medida en beneficios dos veciños e veciñas que son titulares destas edificacións das súas explotacións agrogandeiras”.\nRiveira critica a “inacción do goberno do PSOE” mentres “as explotación gandeiras teñen que facer fronte a recibos de IBI desproporcionados –sobre todo ás explotacións situadas en núcleo rural- e regularizacións de anos anteriores de importantes cantidades económicas”.\nPor este motivo, os populares presentaban outra moción o pasado 18 de outubro sobre a bonificación do IBI; pero “coa desculpa de que non que non foi presentada con suficiente tempo de antelación para analizala, foi tratada como un rogo que non se atendeu”, sinala o voceiro popular. “É por iso polo que volvemos a levar esta moción tamén ao pleno do vindeiro xoves 12 de decembro”.\nRiveira recorda que “o anterior goberno do Partido Popular no Concello de Xermade axustara en gran medida o incremento do recibo do IBI derivado da regularización catastral do 2006 que afectou ás edificacións e ao solo de núcleo rural cunha ordenanza de bonificación para o solo de núcleo rural e as edificacións en xeral, inicialmente, e en segundo termo as agrogandeiras a requirimento da Deputación Provincial de Lugo”.\nPara o voceiro do PP xermadés “parece lóxico que as edificacións situadas en solo rústico teñan as mesmas ou similares bonificacións que as de núcleo rural, por non estar máis favorecidas que aquelas, tanto en comunicacións, como en outro tipo de servizos. En caso contrario, que é o que está ocorrendo agora mesmo, unha edificación agrícola situada en solo rústico paga cinco veces máis que unha situada en núcleo rural”, lamenta.\nAdemais, indica que “esa bonificación debería recoller outros tipos de edificacións e instalacións situadas no termo municipal de Xermade como é o caso das instalacións deportivas e, máis concretamente, as que pertencen a sociedades deportivo-culturais sen ánimo de lucro e que, polo tanto, non teñen actividades económicas para tales gastos”, defende Riveira.


Uso da tableta dixital en EF | IES Leliadoura\nInicio » Uso da tableta dixital en EF\nUso da tableta dixital en EF\nA Revista Galega do Ensino (eduga) fíxose eco dun traballo de investigación realizado no noso centro. O traballo xira arredor do uso da tableta dixital en Educación Física e ten como finalidade comprobar en que medida esta pode contribuír ao enriquecemento da avaliación e incremento da retroalimentación no proceso de ensinanza-aprendizaxe.\nParte da investigación é continuación do proxecto iniciado dentro do grupo de traballo Pinche: lingua, cultura e motricidade, recoñecido pola Consellería de Educación no Plan de formación do profesorado no curso 2009/10. Os obxectivos para a elaboración desta publicación son ter un control sobre a avaliación, a mellora da súa xestión, o progreso da retroalimentación aos estudantes e o apoio da docencia con medios audiovisuais nas súas distintas formas.\nVantaxes das tabletas dixitais fronte aos ordenadores\nMoitas delas posúen cando menos unha cámara integrada, o que permite a posibilidade de realizar filmacións en directo dentro da aula.\nAlgunhas delas dispoñen dun sistema de localización (similar ao GPS), o que pode axudar enormemente no deseño de certas tarefas, tanto de orientación coma daquelas nas que necesitemos calcular a distancia que se vai percorrer.\nExistencia de infinidade de apps de uso directo na aula.\nUnha base de datos específica que o departamento tiña deseñado anteriormente en contorno FileMaker e que, como dixemos, se axusta perfectamente ás súas necesidades actuais.


Permiso por enfermidade: avisar ao empresario o antes posible\nO empregado en situación de baixa debe, en primeiro lugar e canto antes, avisar ao seu empregador. Independentemente dos medios empregados (teléfono, correo electrónico, fax), benefícianse, agás no caso de disposicións contractuais ou contractuais máis favorables, dun período máximo de 48 horas para actuar. Ademais, está obrigado a xustificar a súa ausencia enviando un certificado médico de baixa por enfermidade. Este certificado (formulario Cerfa n ° 10170 * 04) é un documento elaborado pola Seguridade Social e completado polo doutor estar consulta. Consta de tres compoñentes: dous están destinados ao fondo de seguro de saúde primario (CPAM), un para o empresario.\nO envío do certificado ao empresario (parte 3 do formulario) debe facerse nos prazos establecidos no convenio colectivo ou, no seu defecto, nun "tempo razoable". Para evitar calquera disputa, sempre é mellor faceloenvíe a súa baixa por enfermidade nun prazo de 48 horas.\nDo mesmo xeito, só dispón de 48 horas para enviar as partes 1 e 2 da súa baixa ao servizo médico do seu fondo de seguro de saúde.\nPermiso por enfermidade: as regras a seguir 10th de xullo, 2021Tranquillus\nLea Actividade parcial: aclaracións e emendas a partir do 1 de novembro de 2020 e do 1 de xaneiro de 2021\nprécédentEstado de traballador con discapacidade: cales son as vantaxes?\nsuivantMicroempresa: teña coidado, pódese incautar dos seus bens persoais.


(Redirixido desde "Dinastía de Évreux")\nReunidos os estamentos que representaban o Reino, por unanimidade, elixiron o 13 de marzo de 1328 a Xoana, filla de Luís o Obstinado, e ao seu esposo Filipe III, conde de Évreux, tratando así que a coroa navarra se desvinculara da francesa, aínda que estes foran franceses de nacemento. Con todo, os novos monarcas decidiron manter a súa residencia na Corte parisina e delegar a autoridade en gobernadores franceses.\nNo seu reinado, consolidaron as Cortes os Tres Estados, formadas polo clero, a nobreza e a burguesía. Ademais protexeron a burguesía urbana antes que a pequena nobreza e os infanzóns. Por outra parte, tamén melloraron a administración, actualizaron os rexistros e lograron reunirse nunha comisión representativa de Navarra para redactar un apéndice do foro xeral, chamado amejoramiento de Filipe III. Os reis mantiveron boas relacións coas coroas de Francia e de Castela. Filipe III participou nunha cruzada contra o rei musulmán de Reino de Granada, que conduciu á toma de Algeciras, e morreu en Jerez (1343). A súa esposa reinou até 1349.\nNavarra pasou logo a Branca I, a heredeira de Carlos III, que faleceu en 1441, esgotándose por completo a Casa de Évreux.\nLe Brasseur, Pierre (1722): Histoire civile et ecclesiastique du comté d’Evreux, ou l’on voit tout ce qui s’est passé depuis la fondation de la monarchie, tant par rapport aux rois de France, qu’aux anciens ducs de Normandie, & aux rois d’Angleterre. Paris: François Barois.\nTraído desde "https://gl.wikipedia.org/w/index.php?title=Casa_de_Évreux&oldid=4530372"\nÚltima edición o 24 de outubro de 2017 ás 15:18